Bellyache

"Bellyache" (בעברית: "כאב בטן") הוא סינגל שהוקלט על ידי הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me. השיר יצא לאור ב-24 בפברואר 2017, על ידי חברות התקליטים דארק-רום רקורדס ואינטרסקופ רקורדס, כסינגל מתוך המיני-אלבום.<ref></ref> את השיר כתבה איליש, יחד עם אחיה, פיניאס או'קונל, שגם הפיק אותו. "Bellyache" הוא שיר מסוג אלקטרופופ, R&B והיפ הופ אלטרנטיבי, ובעל השפעות מסוגי ההיפ הופ והדיפ האוס. מבחינה לירית, השיר נכתב מנקודת מבטו של רוצח פסיכופתי. הרמיקס של מריאן היל לשיר יצא לאוחר ב-5 במאי 2017. השיר זכה לביקורות חיוביות בעיקר ממבקרי מוזיקה, ששיבחו בעיקר את ההפקה ואת המילים.

הווידאו קליפ הנלווה לשיר פורסם ב-22 במרץ 2017. בקליפ, מופיעה איליש בתלבושת צהובה, כשהיא זורקת שטרות דולר לאוויר ורוקדת לאורך כביש מהיר. השיר לא נכנס למצעד הבילבורד הוט 100 האמריקאי, אם כי הגיע למקום השלישי במצעד השירים מתחת להוט 100, ושהה במשך 32 שבועות לא רצופים, מה שהפך אותו לאחד מהשירים ששהו במצעד לאורך התקופה הארוכה ביותר, מבלי להיכנס למצעד ההוט 100. כמן כן, הגיע השיר למקום ה-79 במצעד הסינגלים הבריטי, ונכנס ל-100 המקומות הראשונים במצעדים באוסטרליה, קנדה, אירלנד, פורטוגל וסקוטלנד. השיר הוסמך לתואר פלטינה בפלטינה מרובעת באוסטרליה, ארצות הברית ובמקסיקו על ידי איגוד תעשיית ההקלטות האוסטרלי (ARIA), איגוד תעשיית ההקלטות האמריקאי (RIAA) ואיגוד תעשיית ההקלטות המקסיקני (AMPROFON). אייליש כללה את השיר בסט-ליסט של סיבובי ההופעות שלה, "When We All Fall Asleep Tour", משנת 2019 ו-"Where Do We Go? World Tour", משנת 2020.

== רקע ופרסום ==
"Bellyache" פורסם להורדה דיגיטלית וסטרימינג ב-24 בפברואר 2017, כסינגל השני מתוך מיני-אלבום הבכורה של אייליש, Don't Smile at Me, על ידי חברות ההקלטות דארק-רום רקורדס ואינטרסקופ רקורדס.<ref name="iTunes Store">
</ref> את השיר כתבה אייליש, יחד עם אחיה, פיניאס או'קונל, שגם הפיק את השיר. על המאסטרינג והמיקסינג היו אחראים ג'ון גרינהאם ורוב קינלסקי, בהתאמה.<ref name="booklet"></ref> בראיון ל-Teen Vogue, הסבירה אייליש כי השיר "Garbage" של הראפר האמריקאי טיילר, דה קריאייטור משנת 2013 היה ההשראה הגדולה ביותר ל-"Bellyache":

ב-5 במאי 2017 פורסם רמיקס לשיר של מריאן היל, צמד פזמונאים אמריקאים. באותו היום יצא הרמיקס להורדה דיגיטלית ונכנס לרשתות הזרמות המוזיקה.<ref name="marian"></ref> דן רייגן מבילבורד שיבח את הרמיקס ואמר כי הוא "מעצים את האופי המיוחד של השיר עם הפקה עתידנית ומגניבה". הוא המשיך ותיאר את הקצב של השיר כ"שובב וקצת מטורף".<ref></ref>

עם יציאתו, הועלה השיר לרשת הזרמת המדיה ספוטיפיי. נכון לספטמבר 2021, צבר השיר מעל ל-584 מיליון השמעות בספוטיפיי.

== כתיבת השיר ==

מבקרי המוזיקה תיארו את "Bellyache" כשיר אלקטרופופ, R&B והיפ הופ אלטרנטיבי,<ref name="paper"></ref><ref name="teen"></ref><ref name="mtvnews"></ref> המושפע מסוגי ההיפ הופ והדיפ האוס.<ref name="fader"></ref><ref name="vice"></ref><ref name="interview"></ref> לפי מידע שפורסם על ידי הוצאת המוזיקה יוניברסל באתר Musicnotes.com, "Bellyache" בנוי במפתח אי מינור, בקצב מתון של 100 פעימות לדקה. השירה של אייליש מתפרסת מתפרסת על טווח הצלילים E<sub>3</sub> עד ל-B<sub>4</sub>.<ref name="notes"></ref> ההוק שלפני פזמון השיר כולל "תבנית אקוסטית", המתפתחת ל"מכונת תופים רוחשת".<ref name="bill"></ref>

מילות השיר הן בהשראת האשמה שחשה אייליש בילדות לאחר שגנבה צעצועים מחבריה, וכאבי הבטן שנגרמו לה מכך.<ref name="nme"></ref> אייליש הסבירה כי מדובר ב"קונסט של האשמה".<ref name="vice"/> המילים נכתבו מנקודת מבט בדיונית לחלוטין של פסיכופתית שהורג את כל מי שקרוב אליה, כולל חבריה ואהובה.<ref name="bill"/> בשיר, התייחסה אייליש לדמותה של הפסיכופתית, שהרגה את חבריה והטילה את גופתם במושב האחורי של מכוניתה.<ref name="vice"/> בנוסף, היא שרה על הריגת אהובה והשלכת גופתו בתוך מרזב.<ref name="insider"></ref> מילות השיר מהוות רפרנס לסרט הפעולה "ונדטה", משנת 2005.<ref name="teen"/> בריאיון למגזין Paper, הסבירה אייליש כי השיר עוסק בהרג של אנשים, בתחושת האשמה, ובכאב בטן שעשוי לנבוע מכך.<ref name="paper"/>

== ביקורות ==
"Bellyache" זכה לביקורות חיוביות בעיקר ממבקרי מוזיקה, כאשר רבים מהם שיבחו את המילים וההפקה. מייק ווס, כותב ב-Idolator, כינה את השיר "המנון סינת' מרושע שמתאר זעם ותסכול באופן חיובי".<ref name="ido"></ref> אסטל טאנג, כתבת במגזין Elle, תיארה את השיר כ"להיט העוסק בהחלטות רעות". איב בארלו מ-Vice תיארה את "Bellyache" כ"פסיכי לגמרי" ו"פופ מושלם".<ref name="vice"/> מייגן גארווי, כתבת במגזין The Fader, תיארה את השיר כ-"נאמבר מקפיץ ובעל אופי בוקרי עם נגיעה של דיפ האוס".

== הצלחה מסחרית ==
איגוד תעשיית ההקלטות האמריקאי (RIAA) העניק לשיר את תואר הפלטינה הכפולה על סך מכירות של למעלה משני מיליון עותקים במדינה.

== וידאו קליפ ==
הווידאו קליפ יצא לאור ב-22 במרץ 2017. בקליפ, אייליש, לבושה בבגדים צהובים, הולכת בדרך מדברית ארוכה וריקה, גוררת עגלה אדומה מלאה בשקיות, שבסופו של דבר היא חושפת שמלאות במזומן, ונושאת פרח צהוב. לאורך הווידאו היא זורקת שטרות באוויר ורוקדת לאורך הכביש. הקליפ נגמר בכך שהיא פוגשת שוטר ומפילה את הפרח לאדמה.

נכון לדצמבר 2020, צבר הקליפ למעלה מ-450 מיליון צפיות ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 4×
|280,000<small></small>
|-
!איטליה (FIMI)<ref></ref>
|זהב
|35,000<small></small>
|-
!ארצות הברית (RIAA)
|פלטינה 2×
|2,000,000<small></small>
|-
!בריטניה (BPI)
|זהב
|400,000<small></small>
|-
!דנמרק (IFPI Denmark)<ref></ref>
|זהב
|45,000<small></small>
|-
!מקסיקו (AMPROFON)
|פלטינה 2×
|120,000<small></small>
|-
!פולין (ZPAV)<ref></ref>
|פלטינה 2×
|40,000<small></small>
|-
!פורטוגל (AFP)<ref></ref>
|פלטינה
|10,000<small></small>
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|24 בפברואר 2017
|הורדה דיגיטלית
|דארק-רום • אינטרסקופ
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על מחלות והפרעות
קטגוריה:שירים על פושעים
קטגוריה:בלדות רצח
קטגוריה:שירי אלקטרופופ
קטגוריה:סינגלים בהוצאת אינטרסקופ רקורדס